РЕШЕНИЕ НА КОМИСИЯТА
от 2 септември 2009 година
за поправяне на Директива 2002/48/ЕО за изменение на Директива 91/414/ЕИО на Съвета с цел включване на ипроваликарб, просулфурон и сулфосулфурон като активни вещества
(нотифицирано под номер C(2009) 6612)
(текст от значение за ЕИП)
(2009/685/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1, втора алинея, второ тире от нея,
като има предвид, че:
(1)
В Директива 2002/48/ЕО на Комисията (2) са допуснати грешки по отношение на периода на включване на активните вещества ипроваликарб, просулфурон и сулфосулфурон. Необходимо е тези грешки да бъдат поправени.
(2)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Директива 2002/48/ЕО се изменя, както следва:
1.
Във вписването за ипроваликарб в шестата колона думите „30 юни 2011 г.“ се заменят с думите „30 юни 2012 г.“.
2.
Във вписването за просулфурон в шестата колона думите „30 юни 2011 г.“ се заменят с думите „30 юни 2012 г.“.
3.
Във вписването за сулфосулфурон в шестата колона думите „30 юни 2011 г.“ се заменят с думите „30 юни 2012 г.“.
Член 2
Адресати на настоящото решение са държавите-членки.
Съставено в Брюксел на 2 септември 2009 година.